पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को हुए आपसी विवाद के बाद कालाखेत क्षेत्र के एक पक्ष पर कोतवाली थाने में एफआईआर दर्ज की गई थी। इसके बाद गुरुवार को एक पक्ष ने दूसरे पक्ष के युवक की पिटाई कर दी। इसी बात पर दोनों पक्षों के बीच कुछ देर तक पत्थरबाजी भी हुई, मामला थाने तक पहुंचा। कोतवाली थाने में देर शाम दोनों पक्षों के लोग बड़ी संख्या में एकत्र हुए और पुलिस को अपनी-अपनी बातें बताई।
कोतवाली थाना प्रभारी जेबी राय ने बताया कि कोतवाली आए दोनों पक्ष लौट गए हैं, फिलहाल शांति है। मौका मुआयना करने के बाद बुधवार को ही आवेदन देने वाले फरियादी को बुलाया था व आरोपी को भी सूचना दी थी। मामले में जांच की जा रही है। गुरुवार के घटनाक्रम में समाचार लिखे जाने तक किसी भी पक्ष के खिलाफ केस दर्ज नहीं किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn